Unionin tuomioistuimen määräys (seitsemäs jaosto) 21.11.2017 – Kerr

(asia C‑615/16) ( 1 )

(Ennakkoratkaisupyyntö – Verotus – Arvonlisävero (ALV) – Direktiivi 2006/112/EY – 15 artiklan 2 kohta ja 135 artiklan 1 kohdan f alakohta – Kiinteän omaisuuden käyttöoikeudet – Verovapautukset – Soveltamisala – Liiketoimen käsite)

1. Ennakkoratkaisukysymykset–Tutkittavaksi ottaminen–Velvollisuus esittää unionin tuomioistuimelle riittävästi tietoja asiaan liittyvistä tosiseikoista ja lainsäädännöstä–Ulottuvuus–Pyyntö, jossa esitetään riittävästi tietoja asiaa koskevista tosiseikoista ja lainsäädännöstä–Unionin tuomioistuimen mahdollisuus antaa hyödyllinen vastaus ennakkoratkaisua pyytäneelle tuomioistuimelle–Tutkittavaksi ottaminen (SEUT 267 artikla; Euroopan unionin tuomioistuimen perussäännön 23 artikla; unionin tuomioistuimen työjärjestyksen 94 artikla) (ks. 20–23 kohta)

2. Verolainsäädännön yhdenmukaistaminen–Yhteinen arvonlisäverojärjestelmä–Vapautukset–Muita arvopapereita koskevat liiketoimet–Soveltamisala–Asiakkaiden hankinta ja sellaisten palveluiden myynninedistäminen, jotka liittyvät kiinteän omaisuuden käyttöoikeuksiin ja joita tarjoaa välittäjä, joka hoitaa niiden myymisen niitä markkinoivien yritysten nimissä–Kuuluminen vapautuksen soveltamisalaan–Edellytys–Toimet, jotka ovat luokiteltavissa rahoitustoimiksi–Perusteet–Yhtiön osakkuuden tai sellaisen saamisen hankkiminen, jolla taataan kiinteän omaisuuden omistajuus tai käyttöoikeus (Neuvoston direktiivin 2006/112 135 artiklan 1 kohdan f alakohta) (ks. 30–32, 34 ja 35 kohta)

3. Verolainsäädännön yhdenmukaistaminen–Yhteinen arvonlisäverojärjestelmä–Vapautukset–Muiden toimintojen vapautukset–Neuvotteleminen–Käsite–Asiakkaiden hankinta ja sellaisten palveluiden myynninedistäminen, jotka liittyvät myyntiin tarkoitetun kiinteän omaisuuden käyttöoikeuksiin–Kuuluminen neuvottelemisen käsitteeseen–Edellytykset–Sellaisen välittäjän toiminta, joka tarjoaa palkkiota vastaan palvelun arvopapereihin liittyviä rahoitustoimia koskevan sopimuksen yhdelle osapuolelle–Palvelu, joka johtaa sopimuksen allekirjoittamiseen osapuolten välillä ilman välittäjän omaa intressiä–Kansallisen tuomioistuimen tutkintavelvollisuus (Neuvoston direktiivin 2006/112 15 artiklan 2 kohta ja 135 artiklan 1 kohdan f alakohta) (ks. 47 kohta ja määräysosa)

Ratkaisu

Yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY 15 artiklan 2 kohtaa ja 135 artiklan 1 kohdan f alakohtaa on tulkittava siten, että tässä viimeksi mainitussa säännöksessä tarkoitettu liiketoimen käsite voi käsittää pääasian valittajan harjoittaman kaltaisen toiminnan sillä edellytyksellä, että kyseinen toiminta on sellaisen välittäjän toimintaa, joka tarjoaa palkkiota vastaan palvelun arvopapereihin liittyviä rahoitustoimia koskevan sopimuksen yhdelle osapuolelle, ja että tämä palvelu koostuu tarvittavista toimenpiteistä, jotta myyjä ja ostaja allekirjoittavat tämän sopimuksen ilman, että välittäjä itse allekirjoittaa kyseistä sopimusta, ja joka tapauksessa ilman, että välittäjällä on omaa intressiä sopimuksen sisältöön. Kansallisen tuomioistuimen tehtäviin kuuluu tarkistaa, täyttyvätkö nämä edellytykset sen käsiteltäväksi saatetussa asiassa.

( 1 ) EUVL C 151, 15.5.2017.